rejauldu/bengali-wikipedia huggingface dataset:
"মাইন্ড ইয়োর ওন বিজনেস" () একটি সাধারণ ইংরেজি প্রবাদ যার মাধ্যমে অন্যদের গোপনীয়তাকে সম্মান দেওয়ার বিষয়টি বোঝায়‌। এটি পরামর্শ দেয় যে একজন ব্যক্তির উচিত নিজেকে প্রভাবিত করে না বা নিজে সম্পৃক্ত নয় এমন বিষয়ে যেকোন হস্তক্ষেপ বন্ধ করা। প্রাসঙ্গিকভাবে, এটি প্রায়শই অন্যদের উদ্বেগ বা মন্তব্যখণ্ডন, প্রত্যাখ্যান, উপেক্ষা বা নিরুৎসাহিত করার জন্য একটি মন্তব্য হিসাবে তর্ক বা বিবাদে ব্যবহৃত হয়। এর সংক্ষিপ্ত রূপ এমওয়াইওবি ()।   উৎপত্তি  অধিকাংশ আধুনিক ধর্মতত্ত্ববিদ বিশ্বাস করেন না যে "মাইন্ড ইয়োর ওন বিজনেস" বাক্যাংশটি সরাসরি বাইবেল থেকে এসেছে, যদিও বাইবেলে একইরকম কিছু দেখা যায় যেখানে সেন্ট পল থেসালোনিকির গির্জাকে খ্রীষ্টীয় জীবনের একটি উপায় হিসাবে তার নির্দেশাবলীতে বাস করার এই পদ্ধতি সম্পর্কে বলেন (আই থিষলনীকীয় ৪:১১)। উল্লেখিত গ্রিক বাক্যাংশটি πράσσειν τὰ ἴδια, যার অনুবাদ "নিজেকে পরিচালনা করুন" ()।  ১৭৯২ সালের মুদ্রা আইনের অধীনে মার্কিন যুক্তরাষ্ট্র কর্তৃক প্রণীত মুদ্রাগুলির প্রথমটিতে একদিকে "মাইন্ড ইয়োর বিজনেস" শব্দগুলি উল্লেখ ছিল।   বিংশ শতাব্দী  ক্লাসিক বিজ্ঞান কল্পকাহিনী গল্প "...অ্যান্ড দ্যান দেয়ার ওয়ার নান"-এ, লেখক এরিক ফ্র্যাঙ্ক রাসেল "মাইন্ড ইয়োর ওন বিজনেস" কে "এমওয়াইওবি" বা "মায়োব!" হিসাবে সংক্ষিপ্ত করেছেন, যা স্বাধীনতাবাদী গ্যান্ডসের গ্রন্থে নাগরিক অবাধ্যতার একটি ফর্ম হিসাবে ব্যবহৃত হয়েছিল। পরবর্তীতে রাসেলের ছোট গল্পটি তার ১৯৬২ সালের উপন্যাস দ্য গ্রেট এক্সপ্লোশন-এ অন্তর্ভুক্ত করা হয়।   তথ্যসূত্র    বহিঃসংযোগ   Theidioms.com, Origins of common sayings - Mind Your Own Beeswax  Abelard.org, And Then There Were None (relevant excerpt of The Great Explosion)  বিষয়শ্রেণী:ইংরেজি বাক্যাংশ
থাম্ব|লেংপুই বিমানবন্দর লেংপুই () ভারতের মিজোরাম রাজ্যের মামিত জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে লেংপুই শহরের জনসংখ্যা হল ২৪২৩ জন। এর মধ্যে পুরুষ ৫১%, এবং নারী ৪৯%।  এখানে সাক্ষরতার হার ৮০%, । পুরুষদের মধ্যে সাক্ষরতার হার ৮১%, এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে লেংপুই এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মিজোরামের শহর
আগাদির (, ) উত্তর আফ্রিকার রাষ্ট্র মরক্কোর একটী প্রধান নগরী। শহরটি অ্যাটলাস পর্বতমালার পাদদেশে, আটলান্টিক মহাসাগরের তীরে, সুস নদীর মোহনার ঠিক উত্তরে অবস্থিত। শহর থেকে  উত্তরে কাসাব্লাংকা শহরটি অবস্থিত। আগাদির মরক্কোর আগাদির-ইদা উ তানানা প্রেফেকত্যুর বা জেলা এবং সুস-মাসা অর্থনৈতিক অঞ্চলের রাজধানী। এটি মরক্কোর প্রধান পৌর এলাকগুলির একটি। ২০১৪ সালে অনুষ্ঠিত মরক্কোর জনগণনা অনুযায়ী আগাদির পৌরসভার জনসংখ্যা ৯ লক্ষ ২৪ হাজার।  আগাদির মরক্কোর আমাজিগ সংস্কৃতির রাজধানী হিসেবে পরিচিত। মরক্কোর যে হাতেগোনা কয়েকটি শহরে অধিবাসীদের অর্ধেকের বেশি লোকের মাতৃভাষা তামাজিগত ভাষা (মরক্কোর দুইটি সরকারি ভাষার একটি), তার মধ্যে আগাদির একটি। আগাদির এলাকার তাখেলহিত উপভাষাটিতে ২ লক্ষ ২২ হাজার লোক কথা বলে, যা সমগ্র জনসংখ্যার ৫৩.৭%। আজাগির শহরে আমাজিক সংস্কৃতির অনেক উৎসব পালন করা হয়ে থাকে, যেমন আমাজিক নববর্ষ, যা প্রতি বছর ১৩ই জানুয়ারি সমগ্র শহরজুড়ে, বিশেষ করে নগরকেন্দ্রে উদযাপন করা হয়। আরেকটি পুরাতন আমাজিগ ঐতিহ্য হল বুজলুদ বা বিলমাওয়েন উৎসব, যা মূলত শহরতলীগুলিতে উদযাপিত হয়। এছাড়া আমাজিক ভাষায় নির্মিত চলচ্চিত্রগুলির জন্য ইসনি নুর্গ আন্তর্জাতিক উৎসবটি পালন করা হয়। উপরন্তু, আগাদির শহরটি শিলহা ও আমাজিগ সঙ্গীতের বিভিন্ন মূলধারা যেমন ইজেনজারেন, উদাদেন, ইত্যাদির জন্মস্থল।  আগাদির শহরটি ১৯১১ সালে ফ্রান্স ও জার্মানির মধ্যকার একটি সংকটের কেন্দ্রস্থল ছিল, যা ১ম বিশ্বযুদ্ধের আভাস দেয়। ১৯৬০ সালে একটি ভূমিকম্পে শহরটি বিধ্বস্ত হয়। এরপর আবশ্যকীয় ভূমিকম্পরোধী আদর্শমান মেনে শহরটিকে পুনরায় নির্মাণ করা হয়। বর্তমানে এটি মরক্কোর বৃহত্তর সমুদ্রতীরবর্তী অবকাশযাপন কেন্দ্র, যেখানে সারা বছর জুড়ে অস্বাভাবিকভাবে মৃদু জলবায়ুর কারণে বহু দেশী-বিদেশী পর্যটক বেড়াতে আসে। ২০১০ সালের পর থেকে কম-খরচের বিমানসেবা ও তাঞ্জিয়ের থেকে মহাসড়কের সুবাদে এখানে গমন করা আরও সহজ হয়েছে।  শীতকালীন মৃদু জলবায়ু (জানুয়ারিতে মধ্যাহ্নের গড় তাপমাত্রা ২০.৫ °সে/69 °F)"Climate (Average Weather) Data", from NOAA Station Id FM60250, Latitude: 30° 23'N Longitude: 9° 34'W Elevation: 23m . ও আকর্ষণীয় সমুদ্রসৈকতের কারণে উত্তর ইউরোপের অনেক পর্যটকের "শীতকালীন সূর্য" গন্তব্যস্থল হল এই আগাদির শহর।   তথ্যসূত্র   বিষয়শ্রেণী:মরক্কোর শহর
নাসিমা খান মন্টি (জন্ম: ২১ ফেব্রুয়ারি ১৯৭৭) বাংলাদেশি নারী সাংবাদিক ও লেখক। তিনি জাতীয় দৈনিক পত্রিকা আমাদের অর্থনীতির  সম্পাদক। তৃণমূল পর্যায়ের সাংবাদিকতা থেকে উঠে আসা একজন সংবাদ ব্যক্তিত্ব ও সম্পাদক হিসেবে পরিচিত।  সাংবাদিকতা ও অনলাইন গণমাধ্যমে বিশেষ ভূমিকা রাখায় বাংলাদেশ অনলাইন মিডিয়া অ্যাসোসিয়েশনের পক্ষে ৭ অক্টোবর ২০১৭ তারিখে বাংলাদেশের স্বরাষ্ট্রমন্ত্রী আসাদুজ্জামান খাঁন কামাল নাসিমা খান মন্টিকে সম্মাননা প্রদান করেন।     কর্মজীবন ১৯৯৭ সালে চট্টগ্রাম বিশ্ববিদ্যালয়ে অধ্যয়নকালে তিনি দৈনিক আজকের কাগজের বিশ্ববিদ্যালয় প্রতিনিধি হিসেবে সাংবাদিকতা শুরু করেন (১৯৯৭-১৯৯৮)।  তিনি হাতে কলমে কাজ শিখার পাশাপাশি চলচ্চিত্র এবং গণমাধ্যম বিষয়ে উচ্চতর ডিগ্রিও অর্জন করেছেন। মিডিয়া বিষয়ক গবেষণা ও প্রশিক্ষণ প্রতিষ্ঠান বাংলাদেশ সেন্টার ফর ডেভেলপমপেন্ট জার্নালিজম অ্যান্ড কমিউনিকেশন (বিসিডিজিসি)-এর সঙ্গেও তিনি জড়িত। । এরপর তিনি কয়েক বছর বাংলাদেশের বেসরকারি টেলিভিশন চ্যানের এটিনএন নিউজের বার্তা বিভাগে কাজ করেছেন। এখান থেকে বেরিয়ে আমাদের সময় ডট কমের সম্পাদক হিসেবে নিযুক্ত হন। বর্তামানে তিনি ইংরেজি দৈনিক আওয়ার টাইম ও বাংলা দৈনিক আমাদের নতুন সময়ের প্রধান সম্পাদক হিসেবে কাজ করছেন। সাংবাদিকতার পাশাপাশি সেন্টার ফর পলিসি ডায়ালগ-সিপিডিতে কাজ করেছেন।    শিক্ষা জীবন চট্টগ্রাম বিশ্ববিদ্যালয় থেকে জনপ্রশাসন বিষয়ে স্নাতক  ঢাকা বিশ্ববিদ্যালয় থেকে জেন্ডার স্টাডিজ বিভাগে স্নাতকোত্তর সম্পন্ন করেন। নাসিমা খান মন্টি আমাদের অর্থনীতির সম্পাদক। আমাদের নতুন সময়ের প্রধান সম্পাদক। আওয়ার টাইমের এডিটর-ইন-চার্জ এবং আমাদের সময়. কমের সম্পাদক। ১৯৭৭ সালের ২১ ফেব্রুয়ারি তার জন্ম। ছাত্রজীবনেই সাংবাদিকতাকে পেশা হিসেবে গ্রহণের পর বিভিন্ন সময়ে তিনি প্রিন্ট ও ইলেকট্রনিক মিডিয়ায় বিভিন্ন পদে দায়িত্ব পালন করছেন।    প্রশিক্ষণ ও গবেষণা  নাসিমা খান মন্টি সাংবাদিক এবং সংবাদপত্র সংক্রান্ত বেশকিছু জাতীয় ও আন্তর্জাতিক প্রশিক্ষণ গ্রহণ করেন। তিনি বাংলাদেশি গবেষণা প্রতিষ্ঠান সিপিডিতেও কাজ করেন এবং একাধিক গবেষণাকাজে নেতৃত্ব দিয়েছেন। একাধিক বিষয়ে তার গবেষণা কর্ম রয়েছে। তিনি  একাধিক আন্তর্জাতিক ফোরামে অংশ নিয়েছেন। গণমাধ্যমে কাজের অবদানস্বরুপ কয়েকটি পুরস্কার পেয়েছেন। আবার কয়েকটি পুরস্কার প্রদান কমিটিতে জুরি হিসেবেও আছেন।   পুরস্কার ও সম্মাননা অনলাইন সাংবাদিকতা বিশেষ অবদান রাখায় ৭ অক্টোবর ২০০৭ তারিখে বাংলাদেশ অনলাইন মিডিয়া অ্যাসোসিয়েশনের পুরস্কার অর্জন করেন।   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:বাংলাদেশী নারী সাংবাদিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
এন৮০৮ (বাংলাদেশ) বা ফরিদপুর শহর বাইপাস সড়ক বাংলাদেশের একটি জাতীয় মহাসড়ক। এই বাইপাস সড়কের দৈর্ঘ্য । এই সড়কর পশ্চিম পাশে ফরিদপুর টেক্সটাইল ইনস্টিটিউট অবস্থিত।  ফরিদপুর শহর বাইপাস রোড নির্মাণের সিদ্ধান্ত নেওয়া হয় ২০০৫–২০০৬ সালে। জমি অধিগ্রহণ সম্পন্ন হলে ২০০৯ সালের ২৪ মে সড়কের নির্মাণ কাজ শুরু হয়। ২০০৫–২০১৯ সালে পর্যন্ত এই সড়কের পিছনে মোট ৫২২১.৪৮ লক্ষ বাংলাদেশী টাকা ব্যয় হয়েছে।   তথ্যসূত্র   বিষয়শ্রেণী:বাংলাদেশের জাতীয় মহাসড়ক বিষয়শ্রেণী:ফরিদপুরের পরিবহন
ডাসার সরকারি মহিলা মহাবিদ্যালয়, মাদারীপুর মাদারীপুর জেলার ডাসার উপজেলার একটি সরকারি মহিলা কলেজ। এটি ১৯৯৫ সালে প্রতিষ্ঠিত হয় এবং ২০১১ সালে এটি জাতীয়করণ করা হয়। কলেজটিতে বিজ্ঞান, কলা এবং বাণিজ্য বিভাগে উচ্চ মাধ্যমিক স্তরে পাঠদান করা হয়। কলেজটি বাংলাদেশের সাবেক যোগাযোগমন্ত্রী সৈয়দ আবুল হোসেন প্রতিষ্ঠিত করেন।  ২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।   বিভাগ সমূহ   মাধ্যমিক পর্যায় ৩য় শ্রেণী থেকে ১০ম শ্রেণী   উচ্চ মাধ্যমিক পর্যায় উচ্চ মাধ্যমিক পর্যায়ে ৩টি বিষয়  বিজ্ঞান  মানবিক  ব্যবসায় শিক্ষা  সরকারি শেখ হাসিনা একাডেমী অ্যান্ড উইমেন'স কলেজে ০৪ ধরনের ডিগ্রি কোর্স এবং ০৯টি বিষয়ে অনার্স কোর্স চালু রয়েছে।   ডিগ্রি নং বিষয় পাস ০১ বি.এ ০২ বি.এস.এস অনার্স ০৩ বাংলা ০৪ রাষ্ট্র বিজ্ঞান  ০৫ সমাজবিজ্ঞান    চিত্রশালা    তথ্যসূত্র   বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:মাদারীপুর জেলার মহাবিদ্যালয় বিষয়শ্রেণী:ডাসার উপজেলা
ডেইটন ক্যালভিন বাটলার (জন্ম ১৪ জুলাই ১৯৭৪) একজন ওয়েস্ট ইন্ডিজ আন্তর্জাতিক ক্রিকেট খেলোয়াড় এবং আম্পায়ার যিনি ২০০৫ এবং ২০০৬ সালে পাঁচটি একদিনের আন্তর্জাতিক ম্যাচ এবং একটি টি-টোয়েন্টি আন্তর্জাতিক ম্যাচ খেলেছেন।  বাটলার ২০০০ থেকে ২০১০ সাল পর্যন্ত উইন্ডওয়ার্ড দ্বীপপুঞ্জের হয়ে খেলেছেন এবং প্রাথমিকভাবে একজন বাঁহাতি ফাস্ট-মিডিয়াম সুইং বোলার ছিলেন। তিনি ২০০৫ সালে শ্রীলঙ্কায় ইন্ডিয়ান অয়েল কাপ প্রতিযোগিতায় ওয়েস্ট ইন্ডিজের হয়ে প্রথম খেলেন, তিনটি ম্যাচে তিনটি উইকেট নিয়েছিলেন। তিনি পরবর্তীতে ২০০৬ সালে নিউজিল্যান্ডে ওয়ানডে দলের জন্য নির্বাচিত হন, দুটি ম্যাচে খেলেন কিন্তু উইকেট নিতে ব্যর্থ হন। তিনি একজন দরকারী লোয়ার অর্ডার ব্যাটসম্যান।  তিনি ইংল্যান্ডের ড্রেকস হাডার্সফিল্ড ক্রিকেট লিগে লিন্থওয়েটের হয়ে লিগ ক্রিকেট খেলেছেন।  তিনি এখন একজন আম্পায়ার এবং ওয়েস্ট ইন্ডিজে ২০১৬-১৭ আঞ্চলিক সুপার ৫০ টুর্নামেন্টে ম্যাচগুলিতে দাঁড়িয়েছিলেন।   তথ্যসূত্র  বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার বিষয়শ্রেণী:সেন্ট ভিনসেন্ট (অ্যান্টিলিস) বিষয়শ্রেণী:সেন্ট ভিনসেন্ট ও গ্রেনাডাইন্সের ক্রিকেটার বিষয়শ্রেণী:ওয়েস্ট ইন্ডিজের ক্রিকেট আম্পায়ার বিষয়শ্রেণী:উইন্ডওয়ার্ড আইল্যান্ডসের ক্রিকেটার বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেট আম্পায়ার
ইয়াওয়ান ম্যাটস (কাশ্মীরি یاون مژ) ছিলেন কাশ্মীরের শেখ নূর-উদ-দিন ওয়ালীর একজন মহিলা শিষ্য। চতুর্দশ শতাব্দীর শেষের দিকে এবং পঞ্চদশ শতাব্দীর শুরুতে কাশ্মীরের উচ্চ সমাজে একজন সুন্দরী নর্তকী ও গণিকা হিসেবে ইয়াওয়ান ম্যাটস বিখ্যাত ছিলেন। Baba Kamal - Rishi Nama, pp 15-140  শ্রুতি কথা  কথিত আছে যে নিশাতের নিকটবর্তী ইশবর গ্রামে এক পবিত্র এবং অত্যন্ত জনপ্রিয় একজন ব্রাহ্মণ সাধক থাকতেন। কাশ্মীরে তাঁর অসংখ্য বিশ্বস্ত অনুসারী ছিল। একদিন কাশ্মীরের সুলতান (সিকান্দার, আলী শাহ বা বাদশাহ - আমরা নিশ্চিতভাবে জানি না) সেই স্থানে উপস্থিত হলেন। ব্রাহ্মণ সুলতানের সামনে আসতে অস্বীকার করলেন। অপমানিত হয়ে সুলতান একটি উপযুক্ত প্রতিশোধের পরিকল্পনা করেন। কয়েকদিন পর সুলতান সুন্দরী ইয়াওয়ান ম্যাটস কে পাঠালেন তাঁর কাছে। কুহকিনী নারী ভক্ত সেজে ব্রাহ্মণের কাছে গেলেন। তাঁর চেহারা দেখে ব্রাহ্মণ প্রলুব্ধ হয়ে হতাশভাবে আত্মসমর্পন করলেন। এই কলঙ্কজনক ঘটনার পর কাশ্মীরের অনেক মুসলমান এই ঘটনাকে তাদের হিন্দু প্রতিবেশীদের কাছে তাদের পবিত্র মানুষ সম্পর্কে মজা করার জন্য ব্যবহার করেছিল। কথিত আছে যে কিছু সুসংযুক্ত কাশ্মীরি পণ্ডিত সেই সময়ের সবচেয়ে বিশিষ্ট মুসলিম সাধক শেখ নূর-উদ-দীন ওয়ালীর উপর একই কৌশল ব্যবহার করতে চেয়েছিল। তাঁকে প্রলুব্ধ করার জন্য তারা ইয়াওয়ান ম্যাটসকে অর্থ প্রদান করেছিল। ইয়াওয়ান ম্যাটস তাঁর সৌন্দর্যের যাদু শেখ নূর-উদ-দীন ওয়ালীর ওপর ব্যবহার করার চেষ্টা করেছিলেন কিন্তু নূরের আকর্ষণ ক্ষমতা বেশি ছিল এবং তিনিই জিতেছিলেন। ইয়াওয়ান ম্যাটস শৌখিন সমাজের তরূণীর জীবন ত্যাগ করে তাঁর শিষ্যত্ব গ্রহণ করেছিলেন। Mohammad Ishaq Khan - Sufis Of Kashmir pages 411-412,  Published by Gulshan Books, Srinagar, J&K. মহান নূর তাঁর নামে একটি কবিতা "পায়েখ পায়স ইয়াওয়ান ম্যাটসি" (ইয়াওয়ান ম্যাটস আপনি একদিন অনুতপ্ত হবেন) লিখে ইয়াওয়ান ম্যাটসকে অমর করে গেছেন। Kuliyat Sheikh-Ul-Aalam کلیات شیخ العالم Page 185 - Edited by Moti Lal Saqi. Published by Jammu & Kashmir Academy of Art, Culture & Languages. Srinagr, J&K.  ধর্মান্তরিত হওয়ার পর ইয়াওয়ান ম্যাটসকে শাঙ্গা বিবি নাম দেওয়া হয় এবং তিনিই ছিলেন শেখ নূর-উদ-দীন ওয়ালীর সমাধিতে একমাত্র মহিলা মুজাভির (পরিচর্যাকারী)। তাঁকে চারারি শরিফে তাঁর গুরুর মন্দিরের পাশে সমাহিত করা হয়েছে।    তথ্যসূত্র   বিষয়শ্রেণী:ভারতীয় নৃত্য চলচ্চিত্র বিষয়শ্রেণী:ভারতীয় গণিকা বিষয়শ্রেণী:কাশ্মীরি ব্যক্তি বিষয়শ্রেণী:১৫শ শতাব্দীর ভারতীয় নারী বিষয়শ্রেণী:১৪শ শতাব্দীর ভারতীয় নারী
:  [ 0] [ 1] [ 2] [ 3] [ 4] [ 5] [ 6] [ 7] [ 8] [ 9]  ·  [ A] [ B] [ C] [ D] [ E] [ F] [ G] [ H] [ I] [ J] [ K] [ L] [ M] [ N] [ O] [ P] [ Q] [ R] [ S] [ T] [ U] [ V] [ W] [ X] [ Y] [ Z]  · [ a] [ b] [ c] [ d] [ e] [ f] [ g] [ h] [ i] [ j] [ k] [ l] [ m] [ n] [ o] [ p] [ q] [ r] [ s] [ t] [ u] [ v] [ w] [ x] [ y] [ z]
পিটার ম্যান্সফিল্ড (৯ অক্টোবর, ১৯৩৩ - ৮ ফেব্রুয়ারি, ২০১৭)Tributes to Professor Sir Peter Mansfield University of Nottingham একজন পদার্থবিজ্ঞানী। তিনি ম্যাগনেটিক রেজোন্যান্স ইমেজিং বিষয়ক গবেষণার জন্য ২০০৩ সালে চিকিৎসাবিজ্ঞানে নোবেল পুরস্কার অর্জন করেন।   জীবনী  ম্যান্সফিল্ড ১৯৩৩ সালের ৯ অক্টোবর লন্ডনে জন্মগ্রহণ করেন। তিনি ১৯৫৯ সালে কুইন মেরি কলেজ থেকে বিএসসি ডিগ্রি অর্জন করেন। তিনি ১৯৬২ সালে পিএইচডি ডিগ্রি অর্জন করেন। তিনি ১৯৬৪ সালে নটিংহ্যাম বিশ্ববিদ্যালয়ে পদার্থবিজ্ঞান বিভাগে প্রভাষক হিসেবে যোগদান করেন। ১৯৬৮ সালে তিনি জ্যেষ্ঠ প্রভাষক এবং ১৯৭০ সালে রীডার পদে উন্নীত হন। ১৯৯০ সালে অধ্যাপক পদে উন্নীত হন এবং ১৯৯৪ সালে অবসর নেন।   পুরস্কার ও সম্মাননা   নোবেল পুরস্কার, (২০০৩)   তথ্যসূত্র    বহিঃসংযোগ   University of Nottingham: Peter Mansfield homepage  Nobel Prize 2003 Press Release  Appearance on Desert Island Discs  Peter Mansfield US Patents  Peter Mansfield autobiography  বিষয়শ্রেণী:১৯৩৩-এ জন্ম বিষয়শ্রেণী:২০১৭-এ মৃত্যু বিষয়শ্রেণী:ইংরেজ পদার্থবিজ্ঞানী বিষয়শ্রেণী:ইংরেজ নোবেল বিজয়ী বিষয়শ্রেণী:নাইটস ব্যাচেলর বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:ইংরেজ প্রাণ-পদার্থবিজ্ঞানী বিষয়শ্রেণী:ব্রিটিশ নোবেল বিজয়ী বিষয়শ্রেণী:পেকহামের ব্যক্তি
রোদ্রিগো লুইজ আনজেলত্তি (; জন্ম: ২৭ এপ্রিল ১৯৯৮; রোদ্রিগো আনজেলত্তি এবং শুধুমাত্র রোদ্রিগো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।  প্রারম্ভিক জীবন রোদ্রিগো লুইজ আনজেলত্তি ১৯৯৮ সালের ২৭শে এপ্রিল তারিখে ব্রাজিলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ           বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:রেড বুল ব্রাগান্তিনোর খেলোয়াড় বিষয়শ্রেণী:অস্ট্রিয়া ২. লিগার খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:অস্ট্রিয়ায় প্রবাসী ফুটবলার বিষয়শ্রেণী:জাপানে প্রবাসী ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:জে৩ লিগের খেলোয়াড়
পুরুষদের ১৯৩২ গ্রীষ্মকালীন অলিম্পিকে ফিল্ড হকি প্রতিযোগিতায় মাত্র তিনটি দেশ অংশগ্রহণ করে। ব্রিটিশ ভারত ছাড়া ১৯৩২ গ্রীষ্মকালীন অলিম্পিক প্রতিযোগিতায় হকিতে প্রথমবারের জন্য জাপান ও মার্কিন যুক্তরাষ্ট্র অংশগ্রহণ করে। ব্রিটিশ ভারত জাপানকে ১১-১ এবং মার্কিন যুক্তরাষ্ট্রকে সর্বকালীন রেকর্ড ২৪-০ গোলে পরাজিত করলেও অন্য কোন অংশগ্রহণকারী দেশ না থাকার জন্য জাপান ও মার্কিন যুক্তরাষ্ট্র যথাক্রমে রূপা ও ব্রোঞ্জ পদক লাভ করে। স্পোর্টস রেফারেন্সের ওয়েবসাইট , ''১৯৩২ গ্রীষ্মকালীন অলিম্পিকে পুরুষদের হকি   অংশগ্রহণকারী           খেলা  thumb|300px|ভারত ও মার্কিন যুক্তরাষ্ট্রের খেলা প্রত্যেক দল একে অপরের বিরুদ্ধে একবার করে খেলে। এই প্রতিযোগিতায় কম দল অংশগ্রহণ করার জন্য ব্রোঞ্জ পদকের জন্য লড়াই বা ফাইনাল খেলা হয়নি। পয়েন্টের ভিত্তিতে পদক ভাগ হয়। ব্রিটিশ ভারত জাপানকে ১১-১ এবং মার্কিন যুক্তরাষ্ট্রকে সর্বকালীন রেকর্ড ২৪-০ গোলে পরাজিত করে। মার্কিন যুক্তরাষ্ট্রের বিরুদ্ধে রূপ সিং ১০ গোল ও ধ্যান চাঁদ ৮ গোল দেন।  স্থানদলখেলাজয়অমীমাংসিতহারগোল দেয়গোল খায়পয়েন্ট১.২২০০৩৫২৪ X১১:১২৪:১২.২১০১১০১৩২ ১:১১X৯:২৩.২০০২৩৩৩০ ১:২৪২:৯X   পদকপ্রাপ্তদের তালিকা  thumb|350px|স্বর্ণ পদক জয়ী ভারতীয় হকি দল 16x16px রিচার্ড অ্যালেনমহম্মদ আসলামলাল বোখারিফ্র্যাঙ্ক ব্রিউইনরিচার্ড জন ডিকি কারধ্যান চাঁদলেসলি হ্যামন্ডআর্থার হিন্ডসঈদ জাফরমাসুদ মিনহাসব্রুম পিনিগারগুরমিত সিং কুল্লাররূপ সিংউইলিয়াম সুলিভানকার্লাইল ট্যাপসেল16x16pxসুনকিচি হামাদাজুনজো ইনোহারাসাদায়োশি কোবায়াশিহারুহিকো কোনকেনিচি কোনিশিহিরোশি নাগাতাএইচি নাকামুরায়োশিও শাকাইকাতসুমি শিবাতাআকিও শোহদাতোশিও উসামি16x16pxউইলিয়াম বডিংটনহ্যারল্ড ব্রুষ্টাররয় কফিনআমোস ডিকনহোরাস ডিস্টনস্যামুয়েল এউইংজেমস জেন্টলহেনরি গ্রীয়রলরেন্স ন্যাপডেভিড ম্যাকমুলিনলিওনার্ড ও'ব্রায়েনচার্লস সীফরফ্রেড্রিখ উওল্টার্স   তথ্যসূত্র   বিষয়শ্রেণী:১৯৩২ গ্রীষ্মকালীন অলিম্পিকের খেলার বিভাগসমূহ বিষয়শ্রেণী:গ্রীষ্মকালীন অলিম্পিকে ফিল্ড হকি বিষয়শ্রেণী:১৯৩২-এ ফিল্ড হকি
right|thumb|250px|মেজানিন ফ্লোর  স্থাপত্যের পরিভাষায় দুইটি গৃহতলের (floor) মধ্যবর্তী উচ্চতা সম্পন্ন কোনো গৃহতলকে মেজানিন () ফ্লোর বা মেজানিন তলা বলে। এর অন্তত একদিক মূলভবনের সাথে সংযুক্ত থাকে। মেজানিন ফ্লোরের উচ্চতা প্রধান প্রধান গৃহতলগুলোর সমান হয়না, তাদের চেয়ে কম কিংবা বেশি হয়। এ ফ্লোর গুলোকে তাই ভবনের তলা গণনার সময় বাদ দেয়া হয়। ভবনের যে কোনো দুইটি তলার মধ্যবর্তী উচ্চতায় এই ফ্লোরটি অবস্থিত হতে পারে।  মেজানিন ফ্লোর দেয়াল থেকে অভিক্ষিপ্ত একটি তল, যা কিনা তার অব্যবহিত নিচের তলাটির সাথে একই ছাদ ব্যবহার করে। কিন্তু এটি নিচের তলাটির ওপর আংশিক বিস্তৃত। অর্থাৎ, নিচের তলাটি থেকে অবশ্যই ছাদ দেখা যাবে। থিয়েটারে বসার জন্য একদম নিচের গ্যালারি বা নিচের গ্যালারির প্রথম কয়েকটি আসনপংক্তি এ ধরনের মেসানিন ফ্লোরের ভালো উদাহরণ।  মেজানিন ফ্লোর বারান্দার মতো ভবনের বাইরের দিকেও অভিক্ষিপ্ত হতে পারে। যেমন, পোর্চের ওপরের বারান্দা।  প্যালাডিয়ান স্থাপত্য শিল্পে মেজানিন ফ্লোরগুলো গুদাম অথবা ভৃত্যদের থাকার স্থান হিসেবে ব্যবহৃত হত।  বিষয়শ্রেণী:স্থাপত্য বিষয়শ্রেণী:স্থাপত্য উপাদান বিষয়শ্রেণী:শিল্প উপকরণ বিষয়শ্রেণী:গৃহসজ্জা বিষয়শ্রেণী:কক্ষ বিষয়শ্রেণী:নিদ্রা বিষয়শ্রেণী:বিছানা
সেসিলিয়া এলিজাবেথ বিয়াজিওলি (জন্ম ৩রা জানুয়ারী, ১৯৮৫ কনকর্ডিয়া, এনট্রে রিওস, আর্জেন্টিনাতে)Biagioli's entry  from www.sports-reference.com; retrieved 2010-04-14. আর্জেন্টিনার একজন অলিম্পিক ও জাতীয় রেকর্ডধারী সাঁতারু। তিনি আর্জেন্টিনার হয়ে ২০০০, ২০০৪ এবং ২০০৮ অলিম্পিকে অংশগ্রহণ করেন।  ২০০৯ বিশ্ব চ্যাম্পিয়নশিপে তিনি ৪০০মিটার ফ্রিস্টাইলে ৪:১০.১৬ সময় করে দক্ষিণ আমেরিকান রেকর্ড স্থাপন করেন।   তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:আর্জেন্টিনীয় সাঁতারু বিষয়শ্রেণী:২০০৪ গ্রীষ্মকালীন অলিম্পিকের সাঁতারু বিষয়শ্রেণী:২০০৮ গ্রীষ্মকালীন অলিম্পিকের সাঁতারু বিষয়শ্রেণী:২০০৭ প্যান আমেরিকান গেমসের সাঁতারু বিষয়শ্রেণী:আর্জেন্টিনার অলিম্পিক সাঁতারু বিষয়শ্রেণী:২০০০ গ্রীষ্মকালীন অলিম্পিকের সাঁতারু বিষয়শ্রেণী:২০০৪ গ্রীষ্মকালীন অলিম্পিকের সাঁতারু বিষয়শ্রেণী:২০০৮ গ্রীষ্মকালীন অলিম্পিকের সাঁতারু বিষয়শ্রেণী:২০১২ গ্রীষ্মকালীন অলিম্পিকের সাঁতারু বিষয়শ্রেণী:২০২০ গ্রীষ্মকালীন অলিম্পিকের সাঁতারু
কেন্দ্রীয় চলচ্চিত্র অনুমোদন পর্ষদ বা সেন্সরবোর্ড ভারতের কেন্দ্রীয় সরকার অধীন সংস্থা।  যা সাধারণত চলচ্চিত্র, ধারাবাহিক, বিজ্ঞাপন ইত্যাদি চলচ্চিত্রের প্রমাণিকরণ করে। উপরিউক্ত বিষয়গুলিকে তাদের প্রেক্ষাপটেরর উপর ভিত্তি করে বিভিন্ন শ্রেণী প্রদান করে যেমন (A)। এটি পরিচালনা করে ভারতের তথ্য ও সম্প্রচার মন্ত্রণালয়।   শ্রেণী প্রদান প্রণালি  কেন্দ্রীয় চলচ্চিত্র প্রমাণন পর্ষদ সাধারণত ৪ প্রকারের শ্রেণী বিভাগ করে যথাঃ-  U বা অ (অনির্ধারিত) : এই শ্রেণীর ছবি যেকেউ দেখতে পারে এর জন্যে কোনো রকম বাধ্যবাধকতা নেই। A বা ব (বয়স্ক) : এই শ্রেণীর চলচ্চিত্র শুধুমাত্র বয়ঃপ্রপ্ত অর্থাৎ ১৮ বা তা চাইতে বেশি বয়স্ক পাত্র/পাত্রীই দেখতে পরবে।  U/A বা অ/ব : এই শ্রেণীরর ছবিতে মারপিটেরর দৃশ্য, যৌনতা ও অশ্লীলতাপূর্ণ আচরণের দৃশ্য থাকতে পারে; অর্থাৎ এধরনের চলচ্চিত্র অভিভাবকের অনুমতি বা তার উপস্থিতিতেই পাত্র/পাত্রী দেখতে পরবে। S বা বি (বিশেষ) : এটি বিশেষ শ্রেণী।  এই শ্রেণীটি সাধারণত খুব কম প্রদান করা হয়।  এই শ্রেণীর চলচ্চিত্র বিশেষ দর্শকদের জন্যে বানানো হয় যেমন বৈজ্ঞানিক, ডাক্তার, ইঞ্জিনিয়ারদের জন্যে।   আজ পর্যন্ত নির্বাচিত অধ্যাক্ষদের তালিকা   ক্রমিক সংখ্যা  অধ্যাক্ষের নাম  পাদগ্রহণ তারিখ  কার্যকাল শেষ ১সি.এস অগ্রবাল১৫/০১/১৯৫১১৪/০৬/১৯৫৪২বি.ডি মিরচন্দনি১৫/০৬/১৯৫৪০৯/০৬/১৯৫৫৩এম.ডি ভট্ট১০/০৬/১৯৫৫১৯/১১/১৯৫৯৪ডি.এল কোঠারি২২/১১/১৯৫৯২৪/০৩/১৯৬০৫বি.ডি মিরচন্দনি২৫/০৩/১৯৬০০১/১১/১৯৬০৬ডি.এল কোঠারি০২/১১/১৯৬০২২/০৪/১৯৬৫৭বি.পি ভট্ট23-04-196522-04-1968৮আর.পি নায়ক 23-04-196815-11-1969৯এম.ভি দেসাই১২/১২/১৯৬৯১৯/১০/১৯৭০১০আর. শ্রীনিবাসন20-10-197015-11-1971১১বিরেন্দ্র ব্যস১১/০২/১৯৭২৩০/০৬/১৯৭৬১২কে.এল খন্দপুর01-07-197631-01-1981১৩হৃষিকেশ মুখোপাধ্যায়০১/০২/১৯৮১১০/০৮/১৯৮২১৪অপর্ণা মোহিলে১১/০৮/১৯৮২১৪/০৩/১৯৮৩১৫শরদ উপাসনি১৫/০৩/১৯৮৩০৯/০৫/১৯৮৩১৬সুরেশ মাথুর10-05-198307-07-1983১৭বিক্রম জোশী০৮/০৭/১৯৮৩১৯/০২/১৯৮৯১৮মোরেশ্বর20-02-198925-04-1990১৯বি.পি সিংঘল25-04-199001-04-1991২০শক্তি সামন্ত০১/০৪/১৯৯১২৫/০৬/১৯৯৮২১আশা পরেখ২৫/০৬/১৯৯৮২৫/০৯/২০০১২২বিজয় আনন্দ২৬/০৯/২০০১১৯/০৭/২০০২২৩অরবিন্দ ত্রিবেদী২০/০৭/২০০২১৬/১০/২০০৩২৪অনুপম খের১৬/১০/২০০৩১৩/১০/২০০৪২৫শর্মিলা ঠাকুর১৩/১০/২০০৪৩১/০৪/২০১১২৬লীলা স্যমসোন০১/০৪/২০১১১৯/০১/২০১৫২৭পাহলাজ নিহলানি২১/০১/২০১৫বর্তমান   তথ্যসূত্র   বিষয়শ্রেণী:ভারতে বিবাচন বিষয়শ্রেণী:ভারতের চলচ্চিত্র সংস্থা বিষয়শ্রেণী:তথ্য ও সম্প্রচার মন্ত্রক (ভারত) বিষয়শ্রেণী:১৯৫২-এ বোম্বে রাজ্যে প্রতিষ্ঠিত
বাংলাদেশে উইকিমিডিয়া বাংলাদেশের উদ্যোগে প্রতি বছর বাংলা উইকিপিডিয়ার প্রতিষ্ঠাবার্ষিকী উদযাপন করা হয়। বছর অনুসারে প্রতিষ্ঠাবার্ষিকী উদযাপনের বিস্তারিত রয়েছে উইকিমিডিয়া বাংলাদেশের নথিপত্রের ওয়েবসাইটের সম্মেলন পাতায়।  ২০১৯  বাংলা উইকিপিডিয়া প্রতিষ্ঠা-বার্ষিকী আড্ডা ২০১৯  পূর্ববর্তী আয়োজন  বাংলা উইকিপিডিয়া প্রতিষ্ঠা-বার্ষিকী সম্মেলন ২০১৮  বাংলা উইকিপিডিয়া প্রতিষ্ঠা-বার্ষিকী সম্মেলন ২০১৭  উইকিপিডিয়া:উইকিপিডিয়া ১৫ (ইংরেজি উইকিপিডিয়ার সাথে) (২০১৬)  উইকিপিডিয়া:বাংলা উইকিপিডিয়ার দশম প্রতিষ্ঠাবার্ষিকী (২০১৪ ও ২০১৫)  বাংলা উইকিপিডিয়া অ-সম্মেলন ২০১২ বিষয়শ্রেণী:বাংলা উইকিপিডিয়ার প্রতিষ্ঠাবার্ষিকী
থাম্ব| উইকিপিডিয়ার সহ-প্রতিষ্ঠাতা জিমি ওয়েলস মেক্সিকো সিটি, মেক্সিকোতে উইকিম্যানিয়া-২০১৫ এর সমাপনী অনুষ্ঠানে ভাদ-গাউল টোপি পরেছেন টোপি দিবস ()   ইংরেজি ক্যালেন্ডারের ১ জানুয়ারি  বিশ্বব্যাপী নেপালি জনগণের দ্বারা উদযাপন করা একটি অনুষ্ঠান, যা তাদের গর্ব হিসেবে ঢাকা বা ভাদ-গাউলে টোপি পরিধান করে। (January 1 Special)}} সমস্ত নেপালি মানুষ সেদিন ঢাকা টুপি এবং ভাদ-গাউল টোপি পরে।    তথ্যসূত্র   বিষয়শ্রেণী:জানুয়ারি উদ্‌যাপন
সালফার অক্সাইড বলতে অনেক ধরনের সালফার এবং অক্সিজেন যুক্ত যৌগকে বোঝায় যেমন, SO, SO2, SO3, S7O2, S6O2, S2O2, ইত্যাদি।  সালফার অক্সাইড (SOx) নিম্নলিখিত এক বা একাধিককে বোঝায়:   নিম্ন সালফার অক্সাইড (SnO, S7O2 এবং S6O2)  সালফার মনোক্সাইড (SO) এবং এর ডাইমার, ডাইসালফার ডাইঅক্সাইড (S2O2)  সালফার ডাইঅক্সাইড (SO2)  সালফার ট্রাইঅক্সাইড (SO3)  উচ্চতর সালফার অক্সাইড (SO3 এবং SO4 এবং তাদের মধ্যে থেকে উদ্ভুত পলিমার যৌগ)  ডাইসালফার মনোক্সাইড (S2O)  বিষয়শ্রেণী:সালফার অক্সাইড বিষয়শ্রেণী:রসায়ন
গোপালগঞ্জ মেডিকেল কলেজ বাংলাদেশের গোপালগঞ্জ জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১১ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ স্নাতক পর্যায়ের ৫ বছর মেয়াদী এম.বি.বি.এস. শিক্ষাক্রম চালু রয়েছে; যাতে প্রতিবছর ১২৫ জন শিক্ষার্থীকে ভর্তি করা হয়ে থাকে। বর্তমানে মেডিকেল কলেজটিতে চতুর্দশ ব্যাচ (২০২২-২০২৩ শিক্ষাবর্ষ) চলমান রয়েছে। এটি গোপালগঞ্জ ২৫০ শয্যাবিশিষ্ট জেনারেল হাসপাতালের পূর্ব দিকে অবস্থিত।   নামকরণ  শেখ সায়েরা খাতুন মেডিকেল কলেজ শেখ মুজিবুর রহমানের মা এবং সাবেক প্রধানমন্ত্রী শেখ হাসিনার দাদী শেখ সায়েরা খাতুন এর নামে কলেজের নামকরণ করা হয়েছিল।  ২০২৪ সালের ৩ নভেম্বর এটির নাম পরিবর্তন করে গোপালগঞ্জ মেডিকেল কলেজ রাখা হয়।   অবস্থান  গোপালগঞ্জ মেডিকেল কলেজটি বাংলাদেশের ঢাকা বিভাগের গোপালগঞ্জ জেলার সদর উপজেলায় ২৫০ শয্যাবিশিষ্ট জেনারেল হাসপাতালের পাশে অবস্থিত।   ইতিহাস  ২০১১ সালের ৩১ ডিসেম্বর তৎকালীন প্রধানমন্ত্রী শেখ হাসিনা শেখ সায়েরা খাতুন মেডিকেল কলেজ নামে এটির ভিত্তিপ্রস্তর স্থাপন করেছিলেন। এই প্রকল্পের বাজেট ছিল ৫০০ কোটি টাকা। প্রাথমিকভাবে গোপালগঞ্জ ২৫০ শয্যা বিশিষ্ট হাসপাতালের তত্ত্বাবধায়কের বাসভবনে কলেজের অস্থায়ী কার্যালয় স্থাপন করেছিল। সেই কার্যালয় থেকেই প্রথমবার ভর্তি কার্যক্রম শুরু করেছিল।  ২০১১-২০১২ শিক্ষাবর্ষে কলেজটি প্রথমবারে ৫১ জন শিক্ষার্থী নিয়ে শিক্ষা কার্যক্রম শুরু করেছিল।   অবকাঠামো  অবকাঠামোগত দিক থেকে শেসাখামেক ক্যাম্পাস পরিপূর্ণ।    তিন ব্লকে ৬+৬+৪ তলা বিশিষ্ট একাডেমিক ভবন  ১০ তলা বিশিষ্ট ৫০০ শয্যাবিশিষ্ট একটি হাসপাতাল  ৬ তলা বিশিষ্ট ২টি ইন্টার্ন হোস্টেল (একটি ছেলেদের জন্য এবং একটি মেয়েদের জন্য)  ৬ তলা বিশিষ্ট ২টি শিক্ষার্থী হোস্টেল (একটি ছেলেদের জন্য এবং একটি মেয়েদের জন্য)   ইনস্টিটিউট অব নিউক্লিয়ার মেডিসিন এন্ড অ্যালাইড সাইন্স (ইনমাস)   একটি মসজিদ   একটি জিমনেসিয়াম  একটি দিঘি  একটি খেলার মাঠ  সুসজ্জিত একাডেমিক গ্রন্থাগার এবং সাহিত্য ভিত্তিক গ্রন্থাগার "দীপ্ত পাঠ"   আরও দেখুন   বাংলাদেশের মেডিকেল কলেজের তালিকা।   তথ্যসূত্র    বহিঃসংযোগ   স্বাস্থ্য অধিদপ্তর।  বিষয়শ্রেণী:বাংলাদেশের সরকারি মেডিকেল কলেজ বিষয়শ্রেণী:গোপালগঞ্জ জেলার মহাবিদ্যালয়  বিষয়শ্রেণী:বাংলাদেশের হাসপাতাল বিষয়শ্রেণী:২০১১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১১-এ বাংলাদেশে প্রতিষ্ঠিত